**LĒMUMS**

LIEPĀJĀ

|  |  |
| --- | --- |
| 2021.gada 22.aprīlī | Nr.134/5  (prot. Nr.5, 6.§) |

Par projektu "Sportisti: Testē - Plāno -

Gūsti panākumus" ("Athletes: Screen -

Plan - Succeed")

Pamatojoties uz likuma "Par pašvaldībām" 15.panta pirmās daļas 6.punktu, 21.panta pirmo daļu, Liepājas pilsētas attīstības programmas 2015.-2020.gadam pielikuma Nr.2.1. "Rīcību plāns 2015.-2020.gadam" Rīcību Nr.1.2.1.(1.) "Informēt un organizēt veselības veicināšanas pasākumus atbilstoši mērķa grupu interesēm un aktualitātēm veselības jomā, tai skaitā atbalstīt nevalstisko organizāciju darbību šajā jomā", izskatot Liepājas pilsētas domes pastāvīgas Pilsētas attīstības komitejas 2021.gada 15.aprīļa lēmumu (sēdes protokols Nr.4), pastāvīgās Izglītības, kultūras un sporta komitejas 2021.gada 15.aprīļa lēmumu (sēdes protokols Nr.4) un pastāvīgās Finanšu komitejas 2021.gada 15.aprīļa lēmumu (sēdes protokols Nr.4), LIEPĀJAS PILSĒTAS DOME

N O L E M J :

1. Apstiprināt Liepājas pilsētas pašvaldības dalību projektā Nordplus Adult, realizējamā aktivitāte "Sportisti: Testē - Plāno - Gūsti panākumus" ("Athletes: Screen - Plan - Succeed "), turpmāk - Projekts, tā sagatavošanu un iesniegšanu Nordplus Adult programmas ietvaros.

2. Plānot Projekta kopējās attiecināmās izmaksas 56 160 EUR (piecdesmit seši tūkstoši viens simts sešdesmit *euro* un 00 centi) apmērā, no kurām attiecināmo izmaksu summa 56 160 EUR (piecdesmit seši tūkstoši viens simts sešdesmit *euro*  un 00 centi), kur programmas Nordplus Adult finansējums ir 100% jeb 56 160 EUR (piecdesmit seši tūkstoši viens simts sešdesmit *euro* un 00 centi).

3. Pilnvarot Liepājas pilsētas pašvaldības iestādes "Liepājas pilsētas Domes Sporta pārvalde" vadītāju parakstīt visu ar Projekta īstenošanu saistīto dokumentāciju (tai skaitā, bet ne tikai, Projekta pieteikumu, līgumus, Projektu un tā izpildi pamatojošos dokumentus, atskaites).

4. Liepājas pilsētas domes priekšsēdētāja vietniekam kultūras un sporta jautājumos kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Domes priekšsēdētāja vietniekam kultūras un sporta jautājumos, Izpilddirektora birojam, Attīstības pārvaldei, Finanšu pārvaldei, Liepājas pilsētas Domes Sporta pārvaldei | |